b'\n_START_ARTICLE_\nBornu\n_START_PARAGRAPH_\nBornu er et omr\xc3\xa5de i Vestafrika, med tyngdepunkt sydvest for Tchad-s\xc3\xb8en. Den centrale del af det gamle Bornurige ligger i den nuv\xc3\xa6rende nigerianske delstat Borno._NEWLINE_Bornus historie g\xc3\xa5r tilbage til 900-tallet. Riget blev muslimsk i 1100-tallet og spillede en rolle som formidler af den muslimske kultur til andre dele af Vestafrika. I 1894 blev Bornu erobret af den arabiske slavehandler Rabah Zubayr, som i 1900 faldt i et slag mod franskm\xc3\xa6ndene. I 1902 blev Bornu delt mellem Frankrig, Tyskland og Storbritannien. Sidstn\xc3\xa6vnte kolonimagt fik den st\xc3\xb8rste del og overtog i 1919 ogs\xc3\xa5 den tyske del, som en del af Kamerun-mandatet. Emiren af Bornu residerer fortsat i Yerwa, og er officielt anerkendt som Nigerias n\xc3\xa6st vigtigste muslimske leder efter sultanen af Sokoto.'